Vzdušné sily Ozbrojených síl Ukrajiny

Vzdušné sily Ozbrojených síl Ukrajiny () sú leteckou zložkou ukrajinských ozbrojených síl. Veliteľstvo sa nachádza v meste Vinnycia. Po rozpade Sovietskeho zväzu v roku 1991 zostalo na Ukrajine veľké množstvo lietadiel a vybavenia. Odvtedy ukrajinské vzdušné sily trpeli chronickým nedostatkom investícií, čo viedlo k tomu, že väčšina ich vybavenia sa postupne stala nefunkčnou. Napriek tomu sa ukrajinskému obrannému priemyslu, koncernu Ukroboronprom a jeho dcérskej spoločnosti Antonov, darilo udržiavať v prevádzke časť starších lietadiel.

Ukrajinské vzdušné sily sa zapojili aj do vojny v Donbase, ale po prímerí z 5. septembra 2014 im bola pozastavená činnosť v sporných oblastiach Donbasu. Začiatkom roka 2022 slúžilo v ukrajinských vzdušných silách okolo 35 000 osôb a približne 206 lietadiel a 17 vrtuľníkov. Ráno 24. februára 2022 sa začala ruská invázia na Ukrajinu. V počiatočnej fáze pozostávala z raketových útokov vedených z pevniny, mora a zo vzduchu. Zamerali sa prevažne na veliteľskú a riadiacu infraštruktúru, stanoviská protivzdušnej obrany, letecké základne, zariadenia v čiernomorskom prístavnom meste Odesa a ďalšie dôležité ciele. Napriek masívnemu bombardovaniu sa ruským ozbrojeným silám nepodarilo vtedy úplne vyradiť ukrajinské vzdušné sily a protivzdušnú obranu, ktoré si čiastočne zachovali svoje spôsobilosti a postupne začali svoje straty okupačným vojskám oplácať.

Štruktúra 

Poznámka: Vzhľadom na ruskú inváziu na Ukrajinu sú už nižšie uvedené údaje neaktuálne.

Veliteľstvo Vzdušných síl Ozbrojených síl Ukrajiny, Vinnycia 
  7. brigáda taktického letectva – Su-24M, L-39C Albatros (Starokosťantyniv, Chmeľnycká oblasť); Su-24M (Mirhorod, Poltavská oblasť)
  299. brigáda taktického letectva – Su-25M1, Su-25M1K, Su-25UB, Su-25UBM1, Su-25UBM1K, Su-25UM1, Su-27S1M/P1M, L-39C Albatros, L-39M1 Albatros (Kuľbakyne, Mykolajivská oblasť); Su-25 (Dnipro); Su-27 (Odesa) 
  383. samostatný pluk ďiaľkovo ovládaných lietadiel – RQ-11B Raven, Bayraktar TB2 (Chmeľnyckyj)
  15. brigáda transportného letectva – An-26, An-30B, Mi-8MSB-V, Mi-8MTV-2, Mi-8PS (Boryspiľ, Kyjevská oblasť)
  25. brigáda transportného letectva – An-26, Il-76MD (Melitopoľ, Záporožská oblasť)
  456. brigáda transportného letectva – An-26 „Vita“, An-26, Mi-8MT, Mi-8PS (Havryšivka, Vinnycká oblasť)
  Mykolajivské špecializované centrum bojového výcviku leteckých odborníkov Ozbrojených síl Ukrajiny – Il-76MD, MiG-29, Su-25, L-39 Albatros, Su-24 (Kuľbakyne, Mykolajivská oblasť)
  Charkovská národná univerzita vzdušných síl Ivana Kožeduba
  203. cvičná letecká brigáda – L-39C Albatros, An-26, Mi-8MT (Čuhujiv, Charkovská oblasť)
  Národná letecká univerzita – Fakulta vojenského výcviku, Kyjevská vojenská letecká inžinierska akadémia (Vasyľkiv, Kyjevská oblasť)

Vzdušné veliteľstvo Západ, Ľvov 
 193. centrum riadenia a upovedomovania vzdušných síl (Ľvov)
  1. rádiotechnická brigáda (Lypnyky, Ľvovská oblasť)
  114. brigáda taktického letectva – MiG-29S, MiG-29UB, L-39C Albatros (Ivano-Frankivsk); MiG-29 (Dnipro)
  204. brigáda taktického letectva – MiG-29S, MiG-29UB, L-39M Albatros (Luck, Volynská oblasť)
  11. protilietadlový raketový pluk – Buk-M1 (Šepetivka, Chmeľnycká oblasť)
 223. protilietadlový raketový pluk – Buk-M1 (Stryj, Ľvovská oblasť)
  540. protilietadlový raketový pluk – S-300PS/PT (Kamianka-Buzka, Ľvovská oblasť)
 „LDARZ“ – štátny letecký opravárenský podnik (Ľvov)

Vzdušné veliteľstvo Stred, Vasyľkiv 
 192. centrum riadenia a upovedomovania vzdušných síl (Vasyľkiv, Kyjevská oblasť)
  138. rádiotechnická brigáda (Vasyľkiv, Kyjevská oblasť)
  39. brigáda taktického letectva – Su-27S, Su-27S1M, Su-27P, Su-27P1M, Su-27UB1M, L-39C Albatros (Ozerne, Žytomyrská oblasť)
  40. brigáda taktického letectva – MiG-29S, MiG-29MU1, MiG-29UB, L-39C Albatros, L-39M Albatros (Vasyľkiv, Kyjevská oblasť)
  831. brigáda taktického letectva – Su-27S, Su-27S1M, Su-27P1M, Su-27UB1M, Su-27UP1M, L-39C Albatros (Mirhorod, Poltavská oblasť)
  96. protilietadlová raketová brigáda – S-300PS (Danylivka, Kyjevská oblasť)
  156. protilietadlový raketový pluk – Buk-M1 (Zolotonoša, Čerkaská oblasť)
 „Aviakon“ – letecký opravárenský podnik (Konotop, Sumská oblasť)

Vzdušné veliteľstvo Východ, Dnipro 
 196. centrum riadenia a upovedomovania vzdušných síl (Dnipro)
  164. rádiotechnická brigáda (Charkov)
  138. protilietadlová raketová brigáda – S-300PS/PT (Dnipro)
 3020. skupina protilietadlových raketových divízií – S-300PT (Charkov)
 301. protilietadlový raketový pluk – S-300PS (Nikopol, Dnepropetrovská oblasť)
 „ČARZ“ – letecký opravárenský podnik (Čuhujiv, Charkovská oblasť)

Vzdušné veliteľstvo Juh, Odesa 
 195. centrum riadenia a upovedomovania vzdušných síl (Odesa)
  14. rádiotechnická brigáda (Odesa)
  160. protilietadlová raketová brigáda – S-300PS (Radisne, Odeská oblasť)
 201. protilietadlová raketová brigáda – S-300PS/V1 (Pervomajsk, Mykolajivská oblasť)
 2014. samostatná protilietadlová raketová divízia – S-300V1 (Umaň, Čerkaská oblasť) 
  208. protilietadlová raketová brigáda – S-300PS/PT (Cherson, Mykolajiv a Nova Kachovka)
 „MARP“ – letecký opravárenský podnik (Mykolajiv)

Lokalizácia základní a jednotiek pozemnej protivzdušnej obrany 
Poznámka: Vzhľadom na ruskú inváziu na Ukrajinu sú už nižšie uvedené údaje neaktuálne.

Lietadlový park 
Poznámka: Vzhľadom na ruskú inváziu na Ukrajinu sú už nižšie uvedené údaje neaktuálne.

Vyradené lietadlá Vzdušných síl Ozbrojených síl Ukrajiny

Pozemná protivzdušná obrana 
Poznámka: Vzhľadom na ruskú inváziu na Ukrajinu sú už nižšie uvedené údaje neaktuálne.

Referencie

Iné projekty

Externé odkazy 
 Vzdušné sily Ozbrojených síl Ukrajiny na oficiálnej stránke ukrajinského ministerstva obrany

Zdroj 

Ukrajina
Vojsko na Ukrajine